 Madaweyne Muuse Biixi Cabdi, ayaa ugu horrayn ku bogaadiyey wasaaradda horumarinta Caafimaadka iyo hayadaha kale ee la shaqeeyaba, waxaana uu guud ahaanba waalidiinta ubadka dhalay iyo kuwa masuuliyadda hayaba ku dhiirrigeliyey in ubadka ay gacanta ku hayaan ay ka tallaalaan cudurka Jadeecada, isla markaana ay gacan siiyaan bahda caafimaadka ee hawshan qaran ku hawlan, waxaana uu yidhi, Maanta waxa nasiib-waag ah in carruurtii Somaliland laga tallaalayo cudurka Jadeecada, guud ahaan dalka oo dhan, wasaaradda caafimaadka iyo hayadaha kale ee ka kaaliyeyna aad baan ugu mahadnaqayaa, dadweynahana waxaanu ku dhiirrinaynaa inay carruurta xarumaha caafimaadka keenaan, gaar ahaan dadka reer miyiga ah, ama meelaha fog-fog jooga, waxa aanu u sheegaynaa in caafimaadka carruurtu wax walba ka qaalisan yahay. 